ועדת הכספים, כנסת 19, פרוטוקול מספר 447, 2014-11-12 09:15

ניסן סלומינסקי: בוקר טוב, אנחנו חוזרים לדיון.

סתיו שפיר: לפני שאתה מגיע להצבעות, הערה קטנה.

סתיו שפיר: כשישבנו פה במהלך הפגרה יום אחרי יום במשך שעות ארוכות ודנו בהסתייגויות לחוק הזה, הגענו בסופו של דבר להסכמה.

סתיו שפיר: ההסכמה היתה שאנחנו מסירים את הדיון בהסתייגויות שלנו בתמורה לזה שיאיר לפיד יגיע לפה ונקיים ביחד אתו דיון מהותי בבעיות האמיתיות שיש בתוך החוק הזה.

סתיו שפיר: לא סתם פיליבסטר אלא בדיקה של הבעיות שיש בחקיקה הזו.

סתיו שפיר: גם אם אנחנו לא מסכימים אתה וחושבים שהיא חקיקה לא טובה, בטוח שאפשר לתקן בה דברים שיהפכו אותה ליותר טובה ממה שהיא היום.

בועז טופורובסקי: עכשיו גם ממציאים הסכמות.

סתיו שפיר: כבוד היושב-ראש, ההסכמה הזאת, הגענו אליה ביחד אתך.

סתיו שפיר: הבטחת שלפני שימשיך הדיון בחוק המע"מ יגיע לפה שר האוצר, שממעט להגיע לוועדה והגיע אליה בסך הכול פעמיים מאז שהוא נכנס לתפקידו, וידון יחד אתנו על הצעת החוק.

סתיו שפיר: הדבר הזה לא התקיים, פתאום קפצנו מיד להצבעות.

סתיו שפיר: סמכנו על המילה שלך.

עיסאווי פריג': את מתכוונת שניסן לא מקיים הבטחות.

סתיו שפיר: אז מה קורה פה?

סתיו שפיר: אתה, לעמוד בהתחייבות שלך.

סתיו שפיר: עכשיו עזוב את הקואליציה-אופוזיציה, זו היתה התחייבות שלך מול - - -

ניסן סלומינסקי: בחיים לא נתתי הבטחה ששר האוצר יבוא.

ניסן סלומינסקי: אני לא יכול להבטיח במקומו.

סתיו שפיר: סליחה, חבריי באופוזיציה - - -

ניסן סלומינסקי: עשו לי טובה, אם החלטתם לנסות לפוצץ אז זה בסדר.

סתיו שפיר: חברים, רק אני שמעתי את ההבטחה הזאת?

ניסן סלומינסקי: ליצמן, אני רוצה תשובה לדעת.

ניסן סלומינסקי: בוא נשמע ואחר כך נתקדם.

זהבה גלאון: אדוני, יכול להיות שרק סתיו שפיר שמעה?

יעקב ליצמן: סליחה, הייתי עסוק בשיחה.

יעקב ליצמן: אני שמעתי גם, אמרת לי אז שהוא יבוא להסביר.

סתיו שפיר: ניסן טוען שזאת המצאה.

משה גפני: היתה התחייבות שלך ששר האוצר יבוא.

משה גפני: היתה התחייבות.

ניסן סלומינסקי: אני התחייבתי?

ניסן סלומינסקי: אמרתי ששר האוצר יבוא - - -

משה גפני: אתה יכול לראות את הפרוטוקול.

ניסן סלומינסקי: תסתכל, אני התחייבתי שאם הוא לא יבוא לדיוני התקציב לא נתחיל את התקציב.

אחמד טיבי: היה צליל של התחייבות.

עיסאווי פריג': זאת לא בושה להודות בטעות, ניסן.

סתיו שפיר: זה לא היה צליל, זה היה - - - אז בתמורה למה הסרנו - - - ?

ניסן סלומינסקי: באמת.

ניסן סלומינסקי: אני יכול להתחייב שהוא יבוא מתי שיבוא?

משה גפני: בסדר, אתה יכול להגיד שהוא לא רוצה לבוא.

משה גפני: בסדר.

סתיו שפיר: אז בתמורה למה הסרנו את ההסתייגויות?

סתיו שפיר: ניסן, אז תספר לנו מה קרה, בתמורה למה הסרנו את ההסתייגויות אז.

ניסן סלומינסקי: בבקשה.

יעקב ליצמן: אדוני היושב-ראש, החלטנו יחד, סיעות האופוזיציה, להמשיך בנושא חדש ולכן אנחנו עומדים על זה שכל הנושאים שדנים עליהם כרגע, אנחנו מבקשים להעביר את זה לוועדת הכנסת לנושא חדש.

בועז טופורובסקי: כלומר לא אכפת לכם מנכים - - -

ניסן סלומינסקי: בועז, בבקשה.

יעקב ליצמן: אני מוכן להתמודד אתך מי עשה יותר בשביל הנכים.

עיסאווי פריג': אתה תפסיד במגרש הזה.

יעקב ליצמן: - - -

ניסן סלומינסקי: אנחנו חוזרים להצבעות.

ניסן סלומינסקי: בבקשה, שלומית.

ניסן סלומינסקי: אנחנו עוברים לנוסח בלי התיקונים האחרונים, בלי הנושאים החדשים.

משה גפני: בסדר, יכול לאשר את זה בוועדת הכנסת.

עיסאווי פריג': במגרש הזה אתה תפסיד, אל תיכנס אליו.

ניסן סלומינסקי: רבותי, הייעוץ המשפטי - - -

משה גפני: לכם לא אכפת מהמדינה בכלל.

משה גפני: אכפת לכם ממשהו?

משה גפני: לא אכפת לכם מכלום.

בועז טופורובסקי: - - - ג'ובים, זה מה שמעניין אתכם.

<נעמי מורביה: אדוני היושב-ראש, הנושא שלנו נמצא?

ניסן סלומינסקי: הנושאים שלכם נמצאים בחוק.

ניסן סלומינסקי: מה שהקריאה לכם אתמול זה מהחוק הישן.

<שלומית ארליך: אסביר את המשמעות של הדברים.

<שלומית ארליך: אם נותרת טענת נושא חדש ויושב-ראש הוועדה ביקש להביא את הדברים להצבעה, אנחנו משמיטים את הרשימה של הנושאים – שתי רשימות נושאים עומדות מולכם: החוק המלא בלי הנושאים החדשים הפתוחים שעדיין לא הכרענו בהם, והנוסח שעמד בפניכם גם אתמול, של הנושאים החדשים.

<שלומית ארליך: המשמעות היא שאנחנו מביאים להצבעה עכשיו את ההצעה כמו שהיא בנוסח המלא, שלא כוללת את הנושאים החדשים שנמצאים אצלכם ברשימה בצד.

<נעמי מורביה: למה לא הכנסנו אותנו מהתחלה?

עיסאווי פריג': לא חשבו עליכם בהתחלה.

ניסן סלומינסקי: אתם נמצאים בהתחלה.

ניסן סלומינסקי: מה שהקריאו לכם אתמול נמצא בחוק הישן.

ניסן סלומינסקי: מה שעשית עם הראש יפה וטוב, זה נמצא בחוק הישן.

ניסן סלומינסקי: עוד מעט תראי.

יצחק כהן: אני לא מבין, הכול ילך לוועדת הכנסת?

יצחק כהן: כבר הגעתם להבנות, אין סכנה יותר.

ניסן סלומינסקי: רב יצחק, אנחנו לא ילדים.

ניסן סלומינסקי: טוב, רבותי - - -

יצחק כהן: רגע - - -

ניסן סלומינסקי: לא לא, אין רגע.

יצחק כהן: אני באמצע המשפט.

יצחק כהן: מה הבעיה בוועדת הכנסת?

ניסן סלומינסקי: רב יצחק, שנינו יודעים אז בוא לא נשחק.

יצחק כהן: את הכול אתם מציגים?

ניסן סלומינסקי: אנחנו מצביעים אחד אחד.

יצחק כהן: אנחנו רוצים שהנכים יישארו, אנחנו רוצים שהחלק של גילה גמליאל יישאר.

ניסן סלומינסקי: מה שתוריד נושא חדש - - -

יצחק כהן: אז אני מוריד נושא חדש מהנכים ומגילה גמליאל.

ניסן סלומינסקי: אוקיי.

יצחק כהן: שיהיה ברור – מהנושא של גילה גמליאל אני מוריד נושא חדש ומהנושא של הנכים נושא חדש.

ניסן סלומינסקי: בסדר גמור.

<שלומית ארליך: נעבור סעיף סעיף, אקריא גם את הסעיפים שנמצאים בנושאים החדשים, חבר הכנסת כהן, ואז תגידו אם אתם מגישים נושא חדש לגביהם או לא.

<שלומית ארליך: אז אנחנו מתחילים בשם החוק.

ניסן סלומינסקי: שם החוק: "הצעת חוק מס ערך מוסף (הטבה במס בעסקה לרכישת דירת מגורים מוטבת)(הוראת שעה), התשע"ה–2014".

ניסן סלומינסקי: מי בעד?

יעקב ליצמן: רגע, רגע, הוראת שעה - - -

משה גפני: שניה, שניה, שניה - - -

יעקב ליצמן: "הוראת שעה" זה לא נושא חדש?

ניסן סלומינסקי: כבר עברנו את זה הרי.

ניסן סלומינסקי: זה היה בוועדת הכנסת וחזר.

ניסן סלומינסקי: מי בעד?

משה גפני: רק רגע, אדוני היושב-ראש.

משה גפני: יש לי הסתייגות.

ניסן סלומינסקי: אין הסתייגויות.

משה גפני: אין דבר כזה, לא היה דיון על זה.

ניסן סלומינסקי: היה דיון על זה, תסלח לי, וזה היה בוועדת הכנסת וחזר.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: בעד – 6

ניסן סלומינסקי: נמנעים – אין

ניסן סלומינסקי: שישה בעד, שישה נגד, שם החוק נתקבל.

יעקב ליצמן: רביזיה.

ניסן סלומינסקי: בסדר, רביזיה.

ניסן סלומינסקי: שם החוק נשאר.

<שלומית ארליך: אנחנו בנוסח של ה-22 עמודים שנמצאים בפניכם.

<שלומית ארליך: בסעיף 1 יש נוסח מתוקן להגדרת גוש, דיברנו על זה אתמול.

<שלומית ארליך: נוסח שביקש משרד המשפטים להכניס.

יצחק כהן: זה באמת נושא חדש.

ניסן סלומינסקי: עזבי, תמשיכי.

<שלומית ארליך: אז המשמעות היא שאנחנו מצביעים בלי ההבהרה הזאת.

משה גפני: ואין לנו הסתייגויות על זה?

משה גפני: איך זה יכול להיות?

משה גפני: תסבירי לי משפטית.

יעקב ליצמן: הבטיחו לנו הסתייגויות.

<שלומית ארליך: זה לא נכנס לנוסח.

משה גפני: אני רוצה להגיש הסתייגויות עכשיו.

<שלומית ארליך: אין, זה לא נכנס לנוסח.

ניסן סלומינסקי: לא נכנס לנוסח, לא קיים.

סתיו שפיר: אנחנו צריכים להחזיר את כל ההסתייגויות שהסרנו כשניסן הבטיח שיאיר לפיד יגיע לפה.

סתיו שפיר: היתה הסכמה, ההסכמה לא מכובדת על-ידי אחד הצדדים אז ההסכמה מבוטלת.

<שלומית ארליך: בסעיף 1, בהמשך גם יש את העניין של החזקה: "(א) הוא הורה לילד אחד לפחות הנמצא בחזקתו; " זו הגדרה של רוכש זכאי.

ניסן סלומינסקי: מה שסוכם אתמול, זה של גילה.

יצחק כהן: אני מוריד – זה לא נושא חדש.

ניסן סלומינסקי: מי בעד סעיף 1?

משה גפני: רגע רגע - - -

ניסן סלומינסקי: אין רגע.

יעקב ליצמן: כולל התיקונים.

ניסן סלומינסקי: כן, כולל.

<שלומית ארליך: את הנכים הכנסת גם, נכון חבר הכנסת כהן?

יצחק כהן: כן.

<שלומית ארליך: ואת הקבוצה של משרתי השירות הלאומי?

יצחק כהן: כן, ודאי.

ניסן סלומינסקי: מי נגד?

ניסן סלומינסקי: בעד סעיף 1 – 9

ניסן סלומינסקי: נמנעים – אין

ניסן סלומינסקי: סעיף 1 אושר.

יעקב ליצמן: רביזיה.

<שלומית ארליך: אנחנו עוברים לסעיף 2.

ניסן סלומינסקי: מי בעד סעיף 2?

משה גפני: מה זה סעיף 2?

אראל מרגלית: תקראי את סעיף 2.

ניסן סלומינסקי: לא לא, לא מקריאים.

סתיו שפיר: צריך לקרוא את זה, מה זאת אומרת?

אראל מרגלית: חבר'ה, בואו נקרא את זה.

ניסן סלומינסקי: קראנו את כל זה כבר.

יעקב ליצמן: לא קראנו.

אראל מרגלית: לא משנה, אנחנו - - -

ניסן סלומינסקי: לא נתחיל לקרוא את הכול.

ניסן סלומינסקי: אין כאן תיקונים, אם היו היא היתה אומרת.

<שלומית ארליך: אין תיקונים בסעיף 2.

ניסן סלומינסקי: היא אומרת שאין תיקונים כאן.

ניסן סלומינסקי: אם היו – היא היתה אומרת.

ניסן סלומינסקי: מי בעד אישור סעיף 2?

ניסן סלומינסקי: מי נגד?

ניסן סלומינסקי: בעד סעיף 2 – 9

ניסן סלומינסקי: נמנעים – אין

ניסן סלומינסקי: הסעיף אושר.

יעקב ליצמן: רביזיה.

<שלומית ארליך: גם בסעיף 3 אין נושאים חדשים.

<שלומית ארליך: זה בעמוד 7 לנוסח.

ניסן סלומינסקי: מי בעד אישור סעיף 3?

ניסן סלומינסקי: מי נגד?

ניסן סלומינסקי: בעד סעיף 3 – 9

ניסן סלומינסקי: נמנעים – אין

ניסן סלומינסקי: סעיף 3 אושר.

<שלומית ארליך: גם בסעיף 4 אין נושאים שהם נושאים חדשים.

ניסן סלומינסקי: מי בעד אישור סעיף 4?

ניסן סלומינסקי: מי נגד?

ניסן סלומינסקי: בעד סעיף 4 – 9

ניסן סלומינסקי: נמנעים – אין

ניסן סלומינסקי: תודה, סעיף 4 אושר.

<שלומית ארליך: אנחנו עוברים לסעיף 5 בעמוד 8.

<שלומית ארליך: אין נושאים חדשים.

ניסן סלומינסקי: מי בעד אישור סעיף 5?

ניסן סלומינסקי: מי נגד?

ניסן סלומינסקי: בעד סעיף 5 – 9

ניסן סלומינסקי: נמנעים – אין

ניסן סלומינסקי: תודה, הסעיף אושר.

<שלומית ארליך: גם בסעיף 6 אין תיקונים חדשים.

ניסן סלומינסקי: מי בעד סעיף 6?

ניסן סלומינסקי: מי נגד?

ניסן סלומינסקי: בעד סעיף 6 – 9

ניסן סלומינסקי: נמנעים – אין

ניסן סלומינסקי: תודה, סעיף 6 אושר.

אראל מרגלית: לגבי הסעיף הבא אנחנו רוצים להתייעץ.

ניסן סלומינסקי: לא לא, אין התייעצויות.

עיסאווי פריג': באת לוחמני היום, מה קרה?

ניסן סלומינסקי: מי בעד סעיף 7?

ניסן סלומינסקי: מי נגד?

ניסן סלומינסקי: בעד סעיף 7 – 9

ניסן סלומינסקי: נמנעים – אין

ניסן סלומינסקי: תודה, סעיף 7 אושר.

ניסן סלומינסקי: סעיף 8?

<שלומית ארליך: אין תיקונים.

ניסן סלומינסקי: מי בעד אישור סעיף 8?

ניסן סלומינסקי: בעד סעיף 8 – 9

ניסן סלומינסקי: נמנעים – אין

ניסן סלומינסקי: סעיף 8 אושר.

עיסאווי פריג': אנחנו נגד כי אנחנו לא מאמינים בחוק.

עיסאווי פריג': זה כולו בולשיט, אקמול לסרטן.

ניסן סלומינסקי: אין הסברים.

ניסן סלומינסקי: מי בעד סעיף 9?

ניסן סלומינסקי: מי נגד?

ניסן סלומינסקי: בעד סעיף 9 – 9

ניסן סלומינסקי: נמנעים – אין

ניסן סלומינסקי: הסעיף אושר.

משה גפני: מה אתה עושה עם קבוצות רכישה?

עיסאווי פריג': לא לא, היום הוא בא לוחמני, לא רואה אותנו ממטר.

ניסן סלומינסקי: הם לא נמצאים בנוסח.

ניסן סלומינסקי: הסברתי לך אתמול והסברתי גם להם.

ניסן סלומינסקי: ישבתי אתם אתמול והסברתי להם.

משה גפני: אם הסברת להם אז הבנתי.

ניסן סלומינסקי: מי בעד סעיף 10?

ניסן סלומינסקי: מי נגד?

ניסן סלומינסקי: בעד סעיף 10 – 9

ניסן סלומינסקי: נמנעים – אין

ניסן סלומינסקי: סעיף 10 אושר.

ניסן סלומינסקי: עוברים לסעיף 11.

משה גפני: אדוני היושב-ראש, אני רוצה לקרוא סעיף בתקנון.

משה גפני: סעיף 85 פסקה (ג) אומר: "הוועדה לא תסיים את הדיון בתיקון המוצע אלא לאחר החלטת ועדת הכנסת בטענת נושא חדש.

משה גפני: " ועדת הכנסת החליטה שהנושאים שחזרו לכאן אינם נושאים חדשים.

משה גפני: עכשיו מסתיים הדיון.

משה גפני: כתוב שאני יכול להגיש הסתייגויות – כל אחד יכול להגיש הסתייגויות לפני שמסתיים הדיון.

משה גפני: הדיון בסעיפים האלה מסתיים רק כאשר ועדת הכנסת מחזירה את זה לוועדת הכספים.

משה גפני: זה הסעיף שאומר: "הוועדה לא תסיים - - -"

ניסן סלומינסקי: אוקיי.

משה גפני: מה אוקיי?

ניסן סלומינסקי: בסדר, כבר דיברנו - - -

משה גפני: מה, לא אכפת לך, לא תקנות - - - ?

משה גפני: אתה מהיחידים שיודע למה אתה בא לכנסת ולמה אתה הולך, אתה יודע מה אתה צריך.

משה גפני: אני לא יודע.

ניסן סלומינסקי: צילמו אותך, הכול.

ניסן סלומינסקי: תודה.

יצחק כהן: די, די עם זה.

משה גפני: אתה אפילו לא בדיחה.

יצחק כהן: די עם זה.

יצחק כהן: די, די.

יצחק כהן: צילמו גם אותך.

עיסאווי פריג': זה לא יפה.

משה גפני: צילמו אותך, לא צילמו אותך.

משה גפני: אתה מדבר יותר ממני ברדיו החרדי.

ניסן סלומינסקי: זה נכון.

משה גפני: כל ערב הוא מתראיין.

משה גפני: אני הצילומים...

משה גפני: אדוני, יש יועצת משפטית ואני מבקש תשובה.

ניסן סלומינסקי: בסדר, אז ייתנו לך תשובה.

משה גפני: לא, אין ייתנו תשובה.

משה גפני: אני רוצה להגיש הסתייגות עכשיו.

ניסן סלומינסקי: אין הסתייגויות.

משה גפני: אתה לא תגיד, יש יועץ משפטי.

ניסן סלומינסקי: כבר דובר על זה וכבר היה - - -

משה גפני: לא דובר.

משה גפני: עכשיו זה הזמן.

ניסן סלומינסקי: לא, אין הסתייגויות.

משה גפני: עכשיו זה הזמן.

עיסאווי פריג': אבל הוא אומר לך תקנון.

עיסאווי פריג': תענה לו על-פי התקנון.

משה גפני: יש תקנון, עם כל הכבוד.

עיסאווי פריג': יש תקנון – 85(ג).

עיסאווי פריג': מה תשובתך לזה?

ניסן סלומינסקי: את רוצה לענות?

<שלומית ארליך: כן.

<שלומית ארליך: עכשיו אנחנו נמצאים בסעיף - - -

עיסאווי פריג': לא, רגע.

עיסאווי פריג': תעני על-פי התקנון.

עיסאווי פריג': העלה סעיף תקנוני חשוב, תעני לו על זה.

משה גפני: אני מקבל את העמדה שלכם, אבל אני מקבל תשובה.

משה גפני: יש בתקנון שהוועדה לא תסיים את הדיון בתיקון המוצע - עד שהוועדה לא מסיימת את הדיון אפשר להגיש הסתייגויות.

משה גפני: התקנון קובע שאם טוענים נושא חדש זה הולך לוועדת הכנסת, והוועדה לא מסיימת את הדיון עד שוועדת הכנסת מחזירה.

משה גפני: היא החזירה, עכשיו צריך לסיים את הדיון.

ניסן סלומינסקי: לא, אבל - - -

משה גפני: אתה לא משפטן, עם כל הכבוד.

משה גפני: אתה אוסף כסף – לא שמשפטנים לא אוספים כסף.

משה גפני: אבל החלק הזה, שאני יכול להגיש הסתייגות לפני סוף הדיון, זה התקנון.

משה גפני: תסבירו לי למה לא, אני מקבל את זה.

משה גפני: בניגוד ליושב -ראש הוועדה, אני מקבל את עמדת הייעוץ המשפטי.

משה גפני: מקבל, אבל תגידו.

<אייל לב-ארי: אי אפשר לקרוא את סעיף (ג) במנותק מסעיף קטן (ב).

<אייל לב-ארי: סעיף קטן (ב) על כך שהוצע בוועדה תיקון להצעת החוק ואז נטענה טענת נושא חדש.

<אייל לב-ארי: ואז סעיף (ג) אומר: הוועדה לא תסיים את הדיון בתיקון המוצע.

<אייל לב-ארי: התיקון המוצע הוא התיקון שלגביו נטען נושא חדש.

<אייל לב-ארי: משלא הוכנס התיקון המוצע בנוסח שעליו מצביעים - - -

משה גפני: הוכנס.

משה גפני: אני מדבר על אלה שהוכנסו.

ניסן סלומינסקי: לא הוכנס שום נושא חדש.

משה גפני: תעשה לי טובה, בחייך.

עיסאווי פריג': הם דחו את זה בוועדת הכנסת.

משה גפני: אנחנו טענו נושאים חדשים - - -

ניסן סלומינסקי: אתה לא מבין, הרי לא נכנס שום נושא חדש.

משה גפני: אתה טועה.

בועז טופורובסקי: אמרת שאתה תקבל את הטענה שלו.

משה גפני: אני אקבל, חד וחלק.

<שלומית ארליך: חבר הכנסת גפני, בדיון האחרון - - -

משה גפני: דקה, שלומית.

משה גפני: יש שני נושאים חדשים: האחד, שטענו עכשיו, על הנושאים החדשים שהגיעו עכשיו, שזה באמת לא הולך לוועדת הכנסת ועל זה אני לא שואל.

משה גפני: זה בסדר.

משה גפני: קודם היו בהצעת החוק נושאים חדשים שטענו עליהם והם הלכו לוועדת הכנסת - - -

עיסאווי פריג': דחו אותם, זאת הבעיה.

משה גפני: ועדת הכנסת החליטה שהם לא נושא חדש.

משה גפני: על זה אני טוען שפסקה (ג) עונה.

<שלומית ארליך: אז אתה לא מדבר רק על קבוצות הרכישה - - -

עיסאווי פריג': אבל השתמשו בכוח השלטוני ודחו.

ניסן סלומינסקי: הרי היה על זה הסתייגויות וגמרנו - - -

<שלומית ארליך: אתה לא מדבר רק על קבוצת הרכישה, אתה מדבר על כל התיקונים שחזרו מוועדת הכנסת.

<שלומית ארליך: עליהם קיימנו דיון לפני - - -

יצחק כהן: לא קיימנו.

יעקב ליצמן: לא קיימנו.

ניסן סלומינסקי: מה לא קיימנו דיון?

ניסן סלומינסקי: רבותי, באמת.

ניסן סלומינסקי: קיימנו דיון על כל ההסתייגויות וכל ההסתייגויות ירדו.

יעקב ליצמן: לא היו הסתייגויות, לא היה דיון.

ניסן סלומינסקי: היה.

ניסן סלומינסקי: באמת, מה קרה לכם?

משה גפני: אני טוען על פסקה (ג) - חזר מוועדת הכנסת, הסתיים הדיון.

משה גפני: אני רוצה להגיש הסתייגויות.

<שלומית ארליך: אבל התקיימו - - -

משה גפני: עוד הסתייגויות.

עיסאווי פריג': - - - בוועדת הכנסת, אבל לא קיימנו דיון.

משה גפני: רגע, תנו לשמוע.

משה גפני: אני לא שומע.

משה גפני: אדוני היושב-ראש, אני לא שומע.

ניסן סלומינסקי: דקה, תנו לה להגיד משפט ונמשיך הלאה.

ניסן סלומינסקי: בבקשה.

משה גפני: אתם לא אכפת לכם, לא תקנון לא שום דבר.

בועז טופורובסקי: היא נתנה לך תשובה.

משה גפני: אני לא שומע, אני לא יודע מה התשובה שהיא נתנה.

<שלומית ארליך: כל ההסתייגויות שהגשתם בזמנו, הגשתם אותן גם על הנושאים החדשים.

<שלומית ארליך: אמרנו את זה גם בדיונים הקודמים, חבר הכנסת גפני.

<שלומית ארליך: התקיים דיון ברגע שחזר מוועדת הכנסת.

משה גפני: לא, יש דברים שלא התקיים דיון.

<שלומית ארליך: התקיים דיון, הצביעו - - -

משה גפני: אני רוצה להגיש עוד הסתייגות.

משה גפני: לא הסתיים הדיון.

משה גפני: אני רוצה להגיש עוד, אני יכול?

<שלומית ארליך: כבר דנו בהסתייגויות שלך ואישרנו אותן, גם ההסתייגויות ברשימה שלך.

משה גפני: אני רוצה להגיש עוד הסתייגות.

משה גפני: אני יכול?

משה גפני: אני לא יכול?

עיסאווי פריג': על-פי חוק, הוא לא יכול?

עיסאווי פריג': הוא לא יכול, על-פי התקנון?

ניסן סלומינסקי: מי בעד סעיף 11?

משה גפני: אתה לא אכפת לך תקנון, שום דבר.

<שלומית ארליך: רגע, בסעיף 11 יש לנו שתי הערות.

<שלומית ארליך: זה ברשימה של הנושאים הפתוחים.

<שלומית ארליך: אם תסתכלו בסעיף קטן (א), יש שם נוסח מתוקן לעניין מועד פרסום רשימת הגושים.

<שלומית ארליך: אתם משאירים את הנושא החדש לגבי זה?

ניסן סלומינסקי: שהוא רוצה להקדים את הפרסום.

עיסאווי פריג': זה חשוב מאוד, זה מהותי.

יצחק כהן: משאירים.

<שלומית ארליך: זה אותו דבר בסעיף קטן (ג), ובסעיף קטן (ו) היתה בקשה של משרד המשפטים להכניס תיקון לגבי - - -

יעקב ליצמן: בלי להסביר אפילו, אנחנו משאירים.

<שלומית ארליך: דיברנו על זה אתמול.

יצחק כהן: אם זה לא הנכים ולא הסעיפים של גילה – אנחנו משאירים.

ניסן סלומינסקי: אוקיי, אז זה יוצא וסעיף 11 נשאר.

ניסן סלומינסקי: מי בעד סעיף 11?

ניסן סלומינסקי: מי נגד?

ניסן סלומינסקי: בעד סעיף 11 – 10

ניסן סלומינסקי: נמנעים – אין

ניסן סלומינסקי: סעיף 11 אושר.

משה גפני: לא הבנתי, הקואליציה רוצה את הסעיף הזה?

משה גפני: אם לא נטען נושא חדש זה ייכנס?

עיסאווי פריג': הם בכלל ידעו על מה הם מצביעים?

משה גפני: בדיוק.

משה גפני: ניסן, אתה רוצה את הסעיף הזה?

ניסן סלומינסקי: בין כה וכה זה לא נכנס.

יעקב ליצמן: ביקשתי רביזיה.

יעקב ליצמן: על כל הצבעה.

ניסן סלומינסקי: סעיף 12.

<שלומית ארליך: בסעיף 12 יש תיקון בנוגע למועד פרסום ערך למטר מרובע דירתי.

יצחק כהן: זה נושא מאוד חדש.

ניסן סלומינסקי: מי בעד סעיף 12?

ניסן סלומינסקי: מי נגד?

ניסן סלומינסקי: בעד סעיף 12 – 10

ניסן סלומינסקי: נמנעים – אין

ניסן סלומינסקי: תודה, הסעיף אושר.

יעקב ליצמן: רביזיה.

ניסן סלומינסקי: סעיף 13.

<שלומית ארליך: בעמוד 15, סעיף קטן (ז) יש נושא חדש שטענתם לעניין הגדרת "מדד".

<שלומית ארליך: השמאי הממשלתי - - -

יצחק כהן: זה חדש.

סתיו שפיר: חבר'ה, אי אפשר לשמוע אותה.

משה גפני: רק שניה, גברתי היועצת המשפטית.

משה גפני: אני יושב רחוק ואנחנו לא שומעים אותך.

משה גפני: אני רוצה לדעת על מה אני לא מצביע.

<שלומית ארליך: אתה לא מצביע על סעיף 13 בעמוד 15.

<שלומית ארליך: בסעיף קטן (ז) היתה בקשה של השמאי הממשלתי לתקן את ההגדרה של המדד.

<שלומית ארליך: ההגדרה פה לא מפנה נכון.

עיסאווי פריג': ואת רוצה להצביע עליו בכל זאת?

עיסאווי פריג': זה אכבר נושא חדש.

יצחק כהן: בוהק מרוב שהוא חדש.

ניסן סלומינסקי: מי בעד אישור סעיף 13 בלי התיקון?

משה גפני: אז זה נושא חדש?

ניסן סלומינסקי: זה בלי.

ניסן סלומינסקי: זה לא נושא חדש, זה יוצא החוצה.

ניסן סלומינסקי: זה לא קיים.

ניסן סלומינסקי: מי בעד אישור סעיף 13?

ניסן סלומינסקי: מי נגד?

ניסן סלומינסקי: בעד סעיף 13 – 10

ניסן סלומינסקי: נמנעים – אין

ניסן סלומינסקי: סעיף 13 אושר.

יעקב ליצמן: יש לי רושם שהספירה לא מדויקת בדיוק.

ניסן סלומינסקי: למה?

ניסן סלומינסקי: יש עשרה מול שישה.

ניסן סלומינסקי: מי בעד סעיף 14?

יעקב ליצמן: רגע רגע - - -

ניסן סלומינסקי: אין שום דבר.

ניסן סלומינסקי: מי בעד סעיף 14?

ניסן סלומינסקי: מי נגד?

ניסן סלומינסקי: בעד סעיף 14 – 10

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד אישור סעיף 15?

ניסן סלומינסקי: מי נגד?

ניסן סלומינסקי: בעד סעיף 15 – 10

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד אישור סעיף 16?

יעקב ליצמן: יש פה נושא חדש.

ניסן סלומינסקי: אין נושא חדש.

יעקב ליצמן: שנה או שנתיים.

ניסן סלומינסקי: זה ישן.

ניסן סלומינסקי: מי בעד סעיף 16?

ניסן סלומינסקי: מי נגד?

ניסן סלומינסקי: בעד סעיף 16 – 10

ניסן סלומינסקי: נמנעים – אין

ניסן סלומינסקי: סעיף 16 אושר.

עיסאווי פריג': זה יפה שהורדתם את המאסר לשנה במקום שנתיים.

ניסן סלומינסקי: מי בעד אישור סעיף 17?

ניסן סלומינסקי: מי נגד?

ניסן סלומינסקי: בעד סעיף 17 – רוב

ניסן סלומינסקי: נמנעים – אין

ניסן סלומינסקי: סעיף 17 אושר.

ניסן סלומינסקי: מי בעד סעיף 18?

ניסן סלומינסקי: מי נגד?

ניסן סלומינסקי: בעד סעיף 18 – רוב

ניסן סלומינסקי: נמנעים – אין

ניסן סלומינסקי: סעיף 18 אושר.

ניסן סלומינסקי: מי בעד סעיף 19?

עיסאווי פריג': איך בוחנים כוונות, ניסן?

עיסאווי פריג': לסעיף הזה צריך פסיכולוג.

ניסן סלומינסקי: מי בעד סעיף 19?

ניסן סלומינסקי: מי נגד?

ניסן סלומינסקי: בעד סעיף 19 – רוב

ניסן סלומינסקי: נמנעים – אין

ניסן סלומינסקי: סעיף 19 אושר.

ניסן סלומינסקי: מי בעד סעיף 20?

ניסן סלומינסקי: מי נגד?

עיסאווי פריג': אתה רץ יותר מידי.

יעקב ליצמן: זה 1 מיליון שקל לדקה.

יעקב ליצמן: בעד סעיף 20 – רוב

יעקב ליצמן: נמנעים – אין

ניסן סלומינסקי: סעיף 20 אושר.

עיסאווי פריג': מי נמנע?

עיסאווי פריג': יש גם אפשרות כזו, למה אתה לא מנצל אותה?

ניסן סלומינסקי: כולם מצביעים, לכן.

עיסאווי פריג': אני אמנע לאורך כל הסעיפים כי יש הצבעה נוספת.

ניסן סלומינסקי: מי בעד סעיף 21?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד סעיף 21 – רוב

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד סעיף 22?

ניסן סלומינסקי: בעד סעיף 22 – רוב

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד סעיף 23?

ניסן סלומינסקי: מי נגד?

ניסן סלומינסקי: בעד סעיף 23 – רוב

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד סעיף 24?

ניסן סלומינסקי: מי נגד?

ניסן סלומינסקי: בעד סעיף 24 – רוב

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד סעיף 25?

ניסן סלומינסקי: מי נגד?

ניסן סלומינסקי: בעד סעיף 25 – רוב

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד סעיף 26?

ניסן סלומינסקי: מי נגד?

ניסן סלומינסקי: בעד סעיף 26 – רוב

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד סעיף 27?

ניסן סלומינסקי: מי נגד?

ניסן סלומינסקי: בעד סעיף 27 – רוב

ניסן סלומינסקי: נמנעים – אין

ניסן סלומינסקי: הסעיף אושר.

עיסאווי פריג': סעיף 26 לא נוגד את הסעיף הקודם?

עיסאווי פריג': לוקחים את זה בחשבון?

עיסאווי פריג': טוב.

יעקב ליצמן: רביזיה על כל הסעיפים, כן?

ניסן סלומינסקי: כן כן.

עיסאווי פריג': למה ביקשתם בחבילה?

משה גפני: לא בחבילה, על כל סעיף בנפרד.

עיסאווי פריג': צריך אחרי כל סעיף.

יעקב ליצמן: אמרנו קודם כול.

יעקב ליצמן: צריך להסביר.

ניסן סלומינסקי: מי בעד סעיף 28?

ניסן סלומינסקי: מי נגד?

ניסן סלומינסקי: בעד סעיף 28 – רוב

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד סעיף 29?

ניסן סלומינסקי: מי נגד?

יעקב ליצמן: על 28 לא הצבעת.

ניסן סלומינסקי: הצבעתי הרגע.

יעקב ליצמן: מה?

ניסן סלומינסקי: אתה אפילו הצבעת.

יעקב ליצמן: הוא עובר מסעיף לסעיף.

ניסן סלומינסקי: מי בעד סעיף 29?

ניסן סלומינסקי: מי נגד?

ניסן סלומינסקי: בעד סעיף 29 – רוב

ניסן סלומינסקי: נמנעים – אין

ניסן סלומינסקי: סעיף 29 אושר.

ניסן סלומינסקי: מי בעד אישור סעיף 30?

עיסאווי פריג': למה הורדתם את הסכמת שר המשפטים?

ניסן סלומינסקי: מי נגד?

ניסן סלומינסקי: בעד סעיף 30 – רוב

ניסן סלומינסקי: נמנעים – אין

ניסן סלומינסקי: סעיף 30 אושר.

ניסן סלומינסקי: מי בעד אישור סעיף 31?

ניסן סלומינסקי: מי נגד?

ניסן סלומינסקי: בעד סעיף 31 – רוב

ניסן סלומינסקי: נמנעים – אין

ניסן סלומינסקי: סעיף 31 אושר.

ניסן סלומינסקי: מי בעד אישור סעיף 32?

משה גפני: יש נושא חדש.

ניסן סלומינסקי: לא, היא אומרת שלא.

ניסן סלומינסקי: מי נגד?

ניסן סלומינסקי: בעד סעיף 32 – רוב

ניסן סלומינסקי: נמנעים – אין

ניסן סלומינסקי: הסעיף אושר.

<שלומית ארליך: סעיף 32א.

<שלומית ארליך: הסעיף הריק בעמוד 21 למעלה, הנוסח חסר מכיוון שמדובר בנושא שמובא בפניכם ברשימה הנפרדת.

<שלומית ארליך: זה לעניין בנייה צמודת קרקע.

יצחק כהן: לא לא, זה נושא חדש.

יעקב ליצמן: הייתי מצביע בעד.

עיסאווי פריג': למה ריק?

יצחק כהן: זה התנחלויות.

משה גפני: רגע רגע, אתה מבין מהר.

משה גפני: אני לא כל כך מהר, אני לאט-לאט.

יצחק כהן: זה מאחז החרולים.

משה גפני: לאט-לאט.

משה גפני: קודם כול אני רוצה לדעת על אלקנה.

יעקב ליצמן: דווקא סעיף ריק – הייתי מצביע בעד.

משה גפני: גברתי היועצת המשפטית - - -

ניסן סלומינסקי: סעיף 33 – מי בעד?

משה גפני: רגע, אני שאלתי שאלה.

משה גפני: אתה יודע מה, נהל את הישיבה לבד.

משה גפני: תיקח את - - - יצביעו לך כמו ניצבים ונגמר העניין.

משה גפני: שאלתי לגבי צמודי קרקע.

משה גפני: למה אתה גורם לי לצעוק?

משה גפני: אני רוצה לדבר בשקט, בעדינות.

משה גפני: אני שואל שאלה את היועצת המשפטית – סעיף 33.

משה גפני: מה זה?

ניסן סלומינסקי: אתה רוצה דווקא את זה לצעוק, אתה גם יודע מה אתה אומר.

משה גפני: אני לא רוצה לצעוק, אני רוצה רק שיצלמו אותי.

משה גפני: לא צילמו אותי מספיק.

עיסאווי פריג': מי נהנה?

משה גפני: אני שאלתי שאלה את היועצת המשפטית.

משה גפני: אני מבקש תשובה.

ניסן סלומינסקי: היא ענתה לך.

משה גפני: אז לא שמעתי, אז תן לי לשמוע.

משה גפני: יש את הנושא שטענו לגביו שהוא נושא חדש.

משה גפני: בסעיף 32א – על אף האמור בהגדרה וכו' בנייה רוויה - - - על בניה צמודת קרקע.

משה גפני: יש לי שאלה: היות שאנחנו טוענים נושא חדש והיושב-ראש לא הולך לוועדת הכנסת, בנייה צמודת קרקע - - -

<שלומית ארליך: לא נכנס.

משה גפני: יש הסתייגות שלי או שלנו על בנייה צמודת קרקע?

עיסאווי פריג': אחרי שזה יוכרע כנושא חדש.

ניסן סלומינסקי: הוא לא קיים.

משה גפני: מה לא קיים?

משה גפני: אבל יש הסתייגות.

משה גפני: יש הסתייגות או אין?

משה גפני: אני רוצה לדעת האם אנחנו הולכים להתמודד על זה במליאה.

ניסן סלומינסקי: הוא לא קיים כרגע.

משה גפני: מה לא קיים?

משה גפני: אתה יודע מה קיים?

משה גפני: את יודעת כמה הסתייגויות יש לנו?

משה גפני: אנחנו מנהלים את הדיון הזה במליאה עד חנוכה.

<שלומית ארליך: יש הסתייגות שלכם לגבי בנייה רוויה, שנוגע לנושא של בנייה צמודת קרקע.

משה גפני: יש הסתייגות?

<שלומית ארליך: יש.

משה גפני: הנה.

משה גפני: אתה יכול להמשיך.

עיסאווי פריג': אתה לא מעודכן, ניסן.

יצחק כהן: אבל זה נושא חדש.

אראל מרגלית: מה שדקארט בעצם אמר:

אראל מרגלית: אני מסתייג משמע קיים.

משה גפני: יש הרבה הסתייגויות.

משה גפני: אם הם חושבים שהם הולכים לחגוג הם פשוט טועים.

משה גפני: הם יכולים עד אז לעשות אלף משברים.

ניסן סלומינסקי: מי בעד אישור סעיף 33?

ניסן סלומינסקי: מי נגד?

ניסן סלומינסקי: בעד סעיף 33 – רוב

ניסן סלומינסקי: נמנעים – אין

ניסן סלומינסקי: סעיף 33 אושר.

משה גפני: תגיד לי, אתה נגד ההתנחלויות?

משה גפני: זה המשמעות של - - -

<קריאה: נגד אופקים.

משה גפני: אופקים הוא לא מכיר.

משה גפני: אבל אלקנה?

ניסן סלומינסקי: רב מוישה, יום אחד נדבר על אופקים ונראה מה אתה עושה באופקים ומה אני עושה באופקים.

<קריאות: אוו אוו - - -

משה גפני: יש לך פריימריס שם?

יצחק כהן: יש שם את הגרעין התורני.

משה גפני: אתה רוצה בבקשה - - - באופקים על מה שאתה עושה ועל מה שאני עושה?

משה גפני: מאה אחוז, בוא נתמודד.

משה גפני: אני מזמין אותך להתמודדות.

אראל מרגלית: גפני, אתה יודע מה בא לי להגיד להם?

אראל מרגלית: בא לי להגיד לבית היהודי: יום אחד נדבר על ירושלים ונראה מה אתם עושים בירושלים ומה אנחנו עושים.

יצחק כהן: הם עושים מהומות.

יצחק כהן: הם עולים להר הבית.

ניסן סלומינסקי: גם על זה אני מוכן לדבר אתך, ונביא את ראש העיר כעד ולא יהיה לך נעים.

אראל מרגלית: ראש העיר כעד זה טיעון חלש.

אראל מרגלית: את ראש העיר תביא ל"פורמולה 1".

אראל מרגלית: אני מדבר על עשייה אמיתית – על חברות, על תרבות - - - לא על חמישה בתים בסילואן.

משה גפני: ניסן, אתמול קיבלתם בירוחם מנדט אחד, אנחנו קיבלנו שניים.

משה גפני: קיבלנו כפול קולות מכם, עם כל המנגנון - - -

ניסן סלומינסקי: מאה אחוז, יפה מאוד.

יצחק כהן: באשקלון נמחקו.

עיסאווי פריג': בחירות אתמול בירוחם – מרצ קיבלה יותר מהבית היהודי.

אראל מרגלית: אבל מפלגת העבודה הביאה את ראש העיר.

ניסן סלומינסקי: מי בעד סעיף 34?

ניסן סלומינסקי: מי נגד?

ניסן סלומינסקי: בעד סעיף 34 – רוב

ניסן סלומינסקי: נמנעים – אין

ניסן סלומינסקי: סעיף 34 אושר.

<שלומית ארליך: אנחנו נמצאים בעמוד 21, סעיף 34א רבתי.

<שלומית ארליך: חברי הוועדה ביקשו להכניס סעיף של דיווח לוועדת הכספים.

<שלומית ארליך: זה נושא חדש?

יצחק כהן: לא.

יצחק כהן: אנחנו רוצים דיווח.

<שלומית ארליך: הסעיף הזה, אתם רואים אותו ברשימת הנושאים החדשים.

<שלומית ארליך: ברשימה השניה שיש לכם זה סעיף 9 בעמוד 3.

<שלומית ארליך: הסעיף אומר: " שר האוצר ידווח לוועדת הכספים של הכנסת על יישומו של חוק זה לא יאוחר מיום 31 במרס של כל שנת כספים, לגבי השנה שקדמה לה; הדיווח יכלול, בין השאר, את כל אלה - - -"

אראל מרגלית: רגע רגע, זה ההסכמות ששר האוצר יגיע לדבר על החוק?

יצחק כהן: הוא לא יגיע.

יצחק כהן: הוא ישלח את אורי שני.

יעקב ליצמן: הוא לא יהיה שר האוצר.

ניסן סלומינסקי: רבותי, אני מבקש.

<שלומית ארליך: "הדיווח יהיה על מספר דירות המגורים המוטבות לפי חוק זה בחלוקה לפי דירות המגורים שנמכרו לרוכשים זכאים ולרוכשים מוטבים; התפלגות האזורים והיישובים שבהם ניתנה ההטבה לפי חוק זה.

<שלומית ארליך: סכום ההטבה הממוצע שניתן לרוכש זכאי ולרוכש מוטב, לפי העניין; מספר דירות המגורים שניתן למוכרן כדירות מגורים מוטבות; העלות התקציבית הכרוכה בביצוע חוק זה.

<שלומית ארליך: "

יעקב ליצמן: משאירים את זה.

יצחק כהן: רק את זה.

משה גפני: מה הסנקציות אם הוא לא מדווח?

יצחק כהן: הוא לא יבוא לדווח, אל תדאג.

ניסן סלומינסקי: מי בעד אישור סעיף 34א, כפי שהקריאה?

משה גפני: על זה אני יכול להגיש הסתייגויות?

ניסן סלומינסקי: לא.

משה גפני: מה לא? אני יכול.

משה גפני: יש לי הסתייגות.

ניסן סלומינסקי: אם אתה מגיש הסתייגויות לפני ההצבעה אני מושך את זה, זה הכול.

ניסן סלומינסקי: אותו דבר.

משה גפני: הסתייגות אחת.

ניסן סלומינסקי: לא.

ניסן סלומינסקי: אין, אין.

משה גפני: מה אתה מושך, ששר האוצר לא ידווח לוועדת הכספים?

ניסן סלומינסקי: כן.

יצחק כהן: שידווח.

משה גפני: הסתייגות אחת - רק סנקציה על שר האוצר.

ניסן סלומינסקי: לא.

ניסן סלומינסקי: אין הסתייגויות ואין כלום.

ניסן סלומינסקי: או שאנחנו מכניסים את זה או שלא.

משה גפני: טוב, מכניסים, מכניסים.

משה גפני: בלאו הכי הוא לא יבוא.

משה גפני: הוא לא יהיה שר האוצר בכלל.

ניסן סלומינסקי: מי בעד אישור סעיף 34א?

ניסן סלומינסקי: מי נגד?

ניסן סלומינסקי: בעד סעיף 34א – פה אחד

ניסן סלומינסקי: סעיף 34 אושר.

ניסן סלומינסקי: סעיף 34א אושר פה אחד.

ניסן סלומינסקי: סעיף 35 – מי בעד אישור הסעיף?

ניסן סלומינסקי: מי נגד?

ניסן סלומינסקי: בעד סעיף 35 – רוב

ניסן סלומינסקי: נמנעים – אין

ניסן סלומינסקי: הסעיף אושר.

עיסאווי פריג': תן חצי דקה לעיון.

יעקב ליצמן: לא שאלת מי נגד.

ניסן סלומינסקי: שאלתי.

יעקב ליצמן: אתה מצביע על כל סעיף שני.

<קריאה: עיסאווי, אתה נגד, לא?

עיסאווי פריג': נכון, אבל שיקרא את הסעיף.

עיסאווי פריג': הוא רץ כמו מכונה משומנת היום.

<שלומית ארליך: בסעיף 36 בעמוד 22 למעלה - - -

יעקב ליצמן: גם נושא חדש.

<שלומית ארליך: נושא חדש?

יעקב ליצמן: לא, תסבירי.

<שלומית ארליך: זה תחילה ותחולה.

<שלומית ארליך: יש נוסח מתוקן.

<שלומית ארליך: היום הסעיף אומר ש"תחילתו 40 ימים מיום פרסומו והוא יחול על עסקה מוטבת שיום המכירה בה חל ביום האמור ואילך".

<שלומית ארליך: הסעיף שביקשה רשות המסים לתקן יהיה כך שתחילתו תהיה ביום פרסומו והוא יחול על עסקה מוטבת שיום המכירה בה חל שבעה ימים מיום התחילה.

יצחק כהן: זה בוהק, נושא חדש.

משה גפני: שלומית, יש הסתייגויות שלנו על התחילה?

<שלומית ארליך: יש.

משה גפני: בסדר.

ניסן סלומינסקי: מי בעד סעיף 36 בלי התוספת?

ניסן סלומינסקי: מי נגד?

ניסן סלומינסקי: בעד סעיף 36 – רוב

ניסן סלומינסקי: נמנעים – אין

ניסן סלומינסקי: סעיף 36 אושר.

ניסן סלומינסקי: סעיף 36א – מי בעד?

ניסן סלומינסקי: מי נגד?

ניסן סלומינסקי: בעד סעיף 36א – רוב

ניסן סלומינסקי: נמנעים – אין

ניסן סלומינסקי: הסעיף אושר.

<שלומית ארליך: בסעיף 37 – החוק לא יחול לגבי דירות מחיר למשתכן ומחיר מטרה, לא יהיה כפל הטבה.

יצחק כהן: לא לא, מה פתאום.

עיסאווי פריג': מה זה?

עיסאווי פריג': אתם רוצים ואתם מחריגים את ההטבה?

עיסאווי פריג': איך זה מסתדר?

עיסאווי פריג': או שכן או שלא.

יעקב ליצמן: רוצים כפל.

יצחק כהן: נושא חדש.

משה גפני: לא הבנתי, לא הבנתי.

עיסאווי פריג': זאת המטרה - שלא תבין.

עיסאווי פריג': נותנים הטבה ומחריגים אותה.

משה גפני: רק רגע, צריך להתחשב בכולם, גם באלה שלא מבינים, כמוני למשל.

ניסן סלומינסקי: רב מוישה, מספיק שאחד אומר "נושא חדש" זה לא נכנס.

ניסן סלומינסקי: אז זה כבר לא רלוונטי.

משה גפני: אבל אני שואל מה אמרה היועצת המשפטית.

ניסן סלומינסקי: היא הסבירה מה זה ואמרו נושא חדש, אז זה כבר לא רלוונטי.

ניסן סלומינסקי: זה יוצא החוצה.

גילה גמליאל: מה זה לא רלוונטי?

גילה גמליאל: שתסביר.

משה גפני: שלומית, תסבירי ליו"ר ועדת הכספים לשעבר, מתוך ריספקט.

יצחק כהן: אין כפל מבצעים.

גילה גמליאל: אבל מה זה אומר.

<שלומית ארליך: בסעיף 37 הוכנס תיקון על מנת שיהיה ברור שדירות מחיר למשתכן ודירות שהן מחיר מטרה, לא יחולו עליהן גם הטבות לפי חוק מע"מ אפס.

<שלומית ארליך: זו המשמעות.

יצחק כהן: לא, מה פתאום.

יצחק כהן: שיחולו.

יצחק כהן: זה נושא חדש.

עיסאווי פריג': חדש, בוהק.

<שלומית ארליך: אני רוצה שיובהר שגם היום הנוסח אומר שיש סייג לתחולה.

יעקב ליצמן: תפסיקי להסביר לנו.

עיסאווי פריג': רוצים לעזור לחלשים.

עיסאווי פריג': שיחולו, מה העניין?

ניסן סלומינסקי: מי בעד סעיף 37 המקורי?

ניסן סלומינסקי: מי נגד?

ניסן סלומינסקי: בעד סעיף 37 – רוב

ניסן סלומינסקי: נמנעים – אין

ניסן סלומינסקי: הסעיף אושר.

ניסן סלומינסקי: מי בעד סעיף 38?

ניסן סלומינסקי: מי נגד?

ניסן סלומינסקי: בעד סעיף 38 – רוב

ניסן סלומינסקי: נמנעים – אין

ניסן סלומינסקי: הסעיף אושר.

עיסאווי פריג': אני שואל שאלה: יותקנו תקנות תוך שבעה ימים מיום פרסום החוק, אז התקנון ידועות היום בעצם.

עיסאווי פריג': מה אתה צריך להתקין אותן?

עיסאווי פריג': אני שואל מבחינה הגיונית.

ניסן סלומינסקי: לא הבנתי את השאלה.

עיסאווי פריג': טוב, אתה לא אתי.

עיסאווי פריג': מה שחשוב – בעד ונגד.

עיסאווי פריג': תמשיך, מה אגיד לך.

ניסן סלומינסקי: רבותי, אני רוצה להודיע שהחוק אושר.

<קריאות: לא לא לא - - -

עיסאווי פריג': עוד לא אושר.

יעקב ליצמן: לא לא לא, לא אושר.

ניסן סלומינסקי: החוק היסודי פלוס התוספות שהיו בהקשר של - - -

יעקב ליצמן: לא אושרו.

ניסן סלומינסקי: אני יודע.

ניסן סלומינסקי: תאמינו לי, אני יודע.

ניסן סלומינסקי: תנו לי לדבר מילה.

ניסן סלומינסקי: בתוספת הנושא של חזקת - - -

<שלומית ארליך: יש ארבעה נושאים - -

משה גפני: איזה אושר יש לך, אישרת את זה.

משה גפני: איזה אושר, באמת.

משה גפני: הצלת את המדינה.

משה גפני: כמה כסף?

משה גפני: כמה כסף?

יעקב ליצמן: 1 מיליון שקל לדקה.

משה גפני: החוק לא יעבור.

ניסן סלומינסקי: ארבעת הנושאים נכנסו לנוסח.

ניסן סלומינסקי: החוק הזה אושר.

ניסן סלומינסקי: יש רביזיות, אני יודע - - -

יעקב ליצמן: לא אושר.

משה גפני: לא אושר.

ניסן סלומינסקי: אמרתי – יש רביזיות.

ניסן סלומינסקי: אני אוסיף את זה.

ניסן סלומינסקי: חבר'ה, אי אפשר ככה.

משה גפני: יש רביזיה.

משה גפני: לא אושר.

עיסאווי פריג': אז למה אתה משתמש בטרמינולוגיה לא נכונה?

ניסן סלומינסקי: אושר ויש על זה רביזיה לקריאה שניה ושלישית.

משה גפני: אם יש רביזיה אין - - -

עיסאווי פריג': אל תגיד אושר.

ניסן סלומינסקי: הוצבע עליו ויש רביזיה.

יצחק כהן: מה כן נכנס?

יצחק כהן: תן לה, תן לה להסביר.

יצחק כהן: יש ארבעה שהם - - -

<שלומית ארליך: הנוסח הוצבע, יש עליו רביזיה, אם הרביזיות יאושרו אז החוק יאושר.

ניסן סלומינסקי: אני יודע.

עיסאווי פריג': גם אז לא יאושר, כי יש ועדת כנסת על נושאים חדשים.

<שלומית ארליך: יש ארבעה נושאים שנכנסו לנוסח, והם: עניין החזקה, הורה לילד אחד לפחות, נושא הנכים, משרתי השירות הלאומי והנושא האחרון הוא הדיווח לוועדה.

יצחק כהן: אוקיי, מצוין.

ניסן סלומינסקי: את מועד הרביזיה אודיע במהלך היום.

יצחק כהן: אני אומר לך, זה יום קשה לוועדת הכספים.

יצחק כהן: לא היה כזה מעמד בוועדה הזו, אני מכיר אותה הרבה שנים.

יצחק כהן: תדע לך שעשית פה מעשה נורא, וזה עדיין לא עבר.

ניסן סלומינסקי: רבותי, יש אפשרויות עדיין לבעלי תשובה לחזור.

ניסן סלומינסקי: אחמד, בבקשה.

אחמד טיבי: אדוני היושב-ראש, הקשבתי קשב רב גם לדברים שלך וגם למה שאמר עמיתי, חבר הכנסת איציק, שהוא נציג אותנטי של האוכלוסייה שלו.

אחמד טיבי: הוא אמר שזה יום קשה, אני רוצה לומר לפרוטוקול שזה יום שחור לכנסת ולוועדותיה.

שמעון סולומון: מה רע בשחור?

אראל מרגלית: יש פה מצב אבסורדי, שבו רוב חברי ועדת הכספים, גם של הקואליציה, בשיחות אישיות – כולל אתה וכולל שרים - היו נגד החוק הזה.

אראל מרגלית: החוק הזה מעביר 21 מיליארד שקל בשבע השנים הקרובות למע"מ אפס.

עיסאווי פריג': עוד לא עבר.

אראל מרגלית: אני מקווה שעוד נמנע אותו, אבל זה מצב קשה.

אראל מרגלית: יש מצב אבסורדי, שבו פקידי האוצר באו אלינו – אליך, אליי - מאחורי הקלעים ואומרים כמה הם נגד החוק הזה ולא מדברים בקול רם, חוץ מגיבור אחד שקוראים לו מיכאל שראל.

אראל מרגלית: בעצם אנחנו מעבירים פה משהו בקוניקטורה של אופוזיציה-קואליציה שהוא רע למדינת ישראל, כשיש חוק אחר שהוא הרבה יותר מוסכם על כל חברי הבית.

אראל מרגלית: 21 מיליארד שקל – תחשוב אתה מה אפשר היה לעשות אתם.

ניסן סלומינסקי: תודה רבה.

ניסן סלומינסקי: רבותי, הישיבה נעולה ותבוא הודעה בהמשך.